CELEX: 32001D0469
Language: mt
Date: 2001-05-14 00:00:00
Title: Id-Deċiżjoni tal-Kunsill ta' l-14 ta' Mejju ta' l-2001 dwar il-konklużjoni, magħmula f'isem il-Komunità Ewropea, tal-Ftehim bejn il-Gvern ta' l-Istati Uniti ta' l-Amerika u l-Komunità Ewropea, dwar il-kordinazzjoni ta' programmi applikabbli dwar tikkettjar t'enerġija-effiċjenti għat-tagħmir ta' l-uffiċċji

Avviż Legali Importanti

|

32001D0469

Official Journal L 172 , 26/06/2001 P. 0001 - 0002

		Id-Deċiżjoni tal-Kunsillta' l-14 ta' Mejju ta' l-2001dwar il-konklużjoni, magħmula f'isem il-Komunità Ewropea, tal-Ftehim bejn il-Gvern ta' l-Istati Uniti ta' l-Amerika u l-Komunità Ewropea, dwar il-kordinazzjoni ta' programmi applikabbli dwar tikkettjar t'enerġija-effiċjenti għat-tagħmir ta' l-uffiċċji(2001/469/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 175(1), flimkien ma' l-Artikolu 300(2), l-ewwel sentenza ta' l-ewwel subparagrafu u (3), l-ewwel subparagrafu, u l-Artikolu 300(4) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew,Billi:(1) Il-Ftehim bejn il-Gvern ta' l-Istati Uniti ta' l-Amerika u l-Komunità Ewropea dwar il-kordinazzjoni tal-programmi applikabbli dwar tikkettjar t'enerġija-effiċjenti għat-tagħmir f'uffiċċji, ffirmat ġewwa Washington nhar id-19 ta' Diċembru ta' l-2000, għandu jiġi approvat.(2) Ir-reviżjoni ta' l-implimentazzjoni ingħatat lill-Kummissjoni teknika, stabbilita permezz tal-Ftehim.(3) Kull parti nnominat entità ta'Ġestjoni. Il-Komunità nnominat lill-Kummissjoni bħala l-entità amministrattiva tagħha. Il-partijiet jistgħu jemendaw il-Ftehim u l-Anness u jistgħu wkoll iżidu l-Annessi ġodda permezz ta' ftehim reċiproku.(4) Il-proċeduri interni xierqa tal-Komunità għandhom jiġu stabbiliti biex jassiguraw li l-Ftehim jiffunzjona kif mistħoqq. Huwa neċessarju li l-Kummissjoni, megħjuna minn kumitat speċjali maħluq mill-Kunsill, tingħata s-setgħa li tagħmel emendi ta' natura teknika lill-Ftehim u tieħu deċiżjonijiet oħra għall-implimentazzjoni ta' dan il-Ftehim. Fil-każijiet l-oħra kollha, d-deċiżjoni għandha tittieħed skond il-proċeduri normali.IDDEĊIEDA KIF ĠEJ:Artikolu 1Il-Ftehim bejn il-Gvern ta' l-Istati Uniti ta' l-Amerika u l-Komunità Ewropea dwar il-kordinazzjoni ta' programmi applikabbli t'enerġija-effiċjenti għat-tagħmir f'uffiċċji, inkluż l-Anness, huwa hawnhekk approvat f'isem il-Komunità.It-test tal-Ftehim u ta' l-Annessi huwa hawn mehmuż ma' din id-Deciżjoni.Artikolu 2Il-President tal-Kunsill għandu, f'isem il-Komunità, jibgħat in-notifika bil-miktub, kif previst fl-Artikolu XII(1) tal-Ftehim [1].Artikolu 31. Il-Kummissjoni, megħjuna mill-kumitat speċjali kif hekk innominata mill-Kunsill, għandha tirrappreżenta lill-Komunità fil-Kummissjoni Teknika, kif previst fl-Artikolu VI tal-Ftehim. Il-Kummissjoni għandha tipproċedi għall-komunikazzjonijiet, kooperazzjonijiet, reviżjoni ta' l-implimentazzjoni u notifiki, hekk kif imsemmi fl-Artikoli V(5), VI(1) u (2), u VIII(4), tal-Ftehim.2. Bl-għan li l-pożizzjoni tal-Kummissjoni f'dak li għandu x'jaqsam ma' l-emendi ta' l-ispeċifikazzjonijiet u l-lista tat-tagħmir ta' l-uffiċċji, hekk kif hemm fl-Anness Ċ tal-Ftehim, tiġi magħrufa, l-Kummissjoni għandha s-setgħa li tieħu konsiderazzjoni ta' kwalunke opinjoni magħmula mill-Bord Star Energy tal-Komunità Ewropea(ECESB), skond l-Artikoli 8 u 11 tar-Regolament tal-Parlament Ewropew u tal-Kunsill dwar il-program tal-Komunità' li jikkonċerna tikkettjar t'enerġija-effiċjenti għat-tagħmir f'uffiċċji.3. Il-pożizzjoni tal-Komunità, f'dak li għandu x'jaqsam ma' l-emendi ta' speċifikazzjonijiet tekniċi ta' tagħmir f'uffiċċji, fir-rigward ta' deċiżjonijiet li għandhom isiru mill-Entitajiet ta' Ġestjoni, għandhom jiġu determinati, dejjem jekk ikun hemm konsultazzjoni mill-kumitat speċjali, skond il-paragrafu 1 ta' dan l-Artikolu.4. Fil-każijiet l-oħra kollha, l-pożizzjoni tal-Komunità rigward deciżjonijiet meħuda mill-entitajiet ta' Ġestjoni jew mill-Partijiet, għandha tiġi determinata mill-Kunsill, dejjem jekk jaġixxi fuq proposta mill-Kummissjoni, skond l-Artikolu 300 tat-Trattat.Magħmul fi Brussel, nhar l-14 ta' Mejju ta' l-2001.F'isem il-KunsillIl-PresidentL. Rekke[1] Id-data ta' meta l-Ftehim għandu jidħol fis-seħħ għandha tiġi ppubblikata fil-Ġurnal Uffiċċjali tal-Komunitajiet Ewropej.--------------------------------------------------